भूखे को भोजन कराना बड़ी सेवा
श्रीमाहेश्वरी सभा की ओर से चलाए जा रहे अन्नपूर्णा सेवा केंद्र की शुक्रवार को दूसरी वर्षगांठ मनाई गई। माहेश्वरी भवन में कार्यक्रम आयोजित कर अन्नपूर्णा सेवा शिविर की समीक्षा की गई। इस अवसर पर मेयर आशा लकड़ा ने कहा कि ऐसा शिविर लगातार दो वर्षों तक चलाना एक कठिन तपस्या की तरह है। सभा ने गरीब जनता को सस्ता भोजन उपलब्ध कराकर अन्य समाज के लिए एक नया उदाहरण पेश किया है। डिप्टी मेयर संजीव विजयवर्गीय ने कहा कि रांची में कई संस्थाओं ने ऐसे शिविर शुरू तो किए, लेकिन उनका अधिक समय तक संचालन नहीं कर पाए, माहेश्वरी समाज ने अन्नपूर्णा केंद्र को इतनी लंबी अवधि तक चलाकर अन्य लोगों के लिए प्रेरणा का काम किया है।
राज कुमार मारू ने अध्यक्षता की। सचिव मुकेश काबरा ने अन्नपूर्णा केंद्र के बारे में जानकारी देते हुए बताया कि गरीबों को दोनों समय शुद्ध और ताजा भोजन उपलब्ध कराना बिना सहयोग के संभव नहीं है। लक्ष्मी नारायण मंदिर के नीचे बने इस केंद्र से गरीबों को सुबह 11 से 2 बजे तक शाम में 6 से 8 बजे तक मात्र 10 रुपए में 6 रोटी, सब्जी और आचार दिया जाता है। मौके पर रेणु फलोड़, संगीता चितलांगिया, गिरिजाशंकर, दीपक मारू, उमेश मोहता, संजय साबू, सौरभ साबू, बजरंग लाल साबू, मेघराज दरगढ़, भगवान दास काबरा, बासुदेव भाला, मदुसूदन माहेश्वरी, कमल केडिया, किशन साबू, दुर्गादास दरगढ़, नरेंद्र मौजूद थे।
श्री माहेश्वरी सभा की ओर से चलाए जा रहे अन्नपूर्णा सेेवा केंद्र की दूसरी वर्षगांठ पर आयोजित कार्यक्रम में उपस्थित सदस्य।
hin_Deva hin_Deva hin_Deva hin_Deva